Leikverk byggt á ævi söngvarans Vilhjálms Hólmars Vilhjálmssonar verður sett upp á fjölum Borgarleikhússins á næsta leikári . Í samtali við Vísi segir Gísli Örn að hugmyndin að verki um Villa hafi sprottið upp áður en að ákveðið var að setja Elly á svið . „ Hugmyndin að Villa sprettur upp áður en við ákveðum að setja upp Elly , það eru örugglega komin fimm ár síðan , “ sagði Gísli Örn. Elly sem frumsýnd var í mars 2017 varð með tímanum vinsælasta sýning Borgarleikhússins , ekkert verk hefur verið sýnt jafn oft og yfir hundrað þúsund manns sáu verkið í Borgarleikhúsinu . Villi var yngstur fimm systkina , Elly var næst elst systkinanna . Villi hóf árið 1965 að syngja með hljómsveit Ingimars Eydal en tónlistin varð aðalstarf Vilhjálms árið 1967 . Villi og Elly sungu jafnan saman og kom platan Systkinin Vilhjálmur og Elly syngja saman árið 1969 . Gísli Örn Garðarson er annar höfunda verksins . VÍSIR / GETTY Vinnur að mörgum verkefnum en hlutirnir skýrast eftir áramót Gísli Örn segir að við undirbúningsvinnu verði rétt við þá sem þekktu Vilhjálm , þar á meðal börn hans . „ Áður en við settum upp Elly ræddum við alla sem þekktu Villa og Elly og fengum að heyra fullt af sögum , “ segir Gísli og bætir við að nú hefjist það starf aftur . „ Við ákváðum að setja Villa upp af því að við þekkjum lögin hans svo vel en þekki hann svo lítið , “ segir Gísli Örn. Ekki er ljóst hvenær verkið verður frumsýnt en Gísli Örn segir að nú fari vinna í hönd og frekari upplýsingar verði til reiðu fljótlega eftir áramót . Nú er verkefnið hjá Gísla Erni hins vegar stórt , að finna Villa . Uppfært klukkan 19:00 : Fréttin var uppfærð til að árétta að áætlað er að sýningin verði frumsýnd á næsta leikári Borgarleikhússins , það er árið 2020 - 2021 .